
1 Dw. trugarog, hollalluog, 
BW Mor ardderchog wyt erio'd ; 
Mae dy allu sy'n gweithredi, 
'N peri synnu tan y rhod > 
Y neb a fynnu a dderchafu, 
Hefyd darostyngi ni; 
Does neb mewn urddas all dy luddias, 
Yn y 'rhyn fwriadaist tì, 
9 Cyson droion maith rhagluniaetb, 
'Nol dy arfaeth sydd yn myu'd ; 
I ddwyn o bell raì i'w cyssylltu, 
A gwahanu llawer ffrind : 
'Nol cael rhoddion grasol cysson, 
Ffrindiau ffyddlon yn y byd; 
Colli rheini cael fy siomi, 
Neb ond Iesu 'run o hyd. 
3 'Rwyf fì leni tan aiarnad, 
O waith y cennad, angau du ; 
Ddygodd gynes fwyn gymmares, 
Priod ofy mynwes: 
Dynes ddoniol, ddoeth rinweddol, 
Da a duwiol ddydd a nos ; 
Beth bynnag archau ei phriod iddi, 
Byth nid oedd yn tynu'n grô's. 
4 Geneth ddiwar, lwybredd hawddgar, 
7 Yn ei hieuengctyd ydoedd hi; 
Hynod enwog forwyn gyflog, 
Mewn ardderchog barch a bri: 
Addfwyn ffyddlon gyda dynion, 
Di ymryson oedd erio'd ; 
Mae 'rholl gym/dogaet! 
Yn manegu iddi'g 

F ' 5 Chwe o flwyddi, cofia'r cyfri, 


Ce's eì chwmni gan fy Nuw ; 
I genhedlu tri o feibion, 
7 Un o rhain sy nawr yn fyw: 
Claddwyd Dafydd bach yn faban, 
Dwy flwydd gyfan aeth o'i bla'n ; 
Trwy Grist yn gymwys i'r Baradwys, 
I seinio yn ddiorphwys gan. 
6 Âr y drydydd dydd-ar-hugain, 
O Fai diweddaf, dyma'r dydd ; 
Ŵ Dygwyd hii wewyr esgor, 
Cafodd nerth i dd'od yn rhydd : 
Wedi'ei dodi yn y gwelu, 
Pawb yn llawenychu'n llon; 
Nes daeth saith-ar-hugain oriau, 
Trawodd angeu tan ei bron, 
€ Yn ei harffed y dechreuodd. 
Angeu weithiodd yn y bla'n; 
Er'meddygon a scil dynion, 
Nes ei llwyr orchfygu'n lan : 
Nid wy'n beioar ail bethau, 
Fel rwi'n clywed geiriau rhai; 
Duw a'i tynnodd atto i hunan, 
I Gaersalem i'w fwynbau, 
8 Hi a ddywedau ngwyneb angeu ; 
i 'A finnau'n wylo'r dagreu'n llun, 
t Cyfaill fyddlon yn yr afon, 
Yw'r gwr fu ar Galfaria fryn ; 
Craig yn angeu, balm i'm clwyfau, 
'R meddyg goreu i'm iachâu; 
Yn eì gôl mi ehedaf adref, 
Uwch gofydiau poen a gwae. 
9. Er fod cysur byd yn pallu, 
Heddyŵ'n colli tan yr haul ; h 
Mae fy enaid yn ymddiried, | 
4“ fjyddlondeb Adda'r ail: 
'Rhwn sy a chariad yn ei waelod, 
A'i gyfammod heddyw'r un ; 
O! na ddeuau mhriod Iesu, 
Ifymnhynnuattoei hun... 
10 Gofalwch weithian am y baban, 
Sydd yn gruddfan heb ei fam$ 
Chwiliwch am ryw fammaeth etto, 
Byth na wnelo iddo gam; 

Cododd gwraig oedd yno'n union, 
Y baban tirion yn ei chôl; 
Saith niwyrnod cadd ei gadw, 
Cyn ei alw ar ei hôl. 
Hi roi ei llaw i bawb, oedd yno, 
Gan ffarwelio'n dawel iawn; 
Ac arwyddion ar ei hwyneb, 
Ei bod yn meddi'r undeb llawn ; 
Undeb ddaliodd tan y ddyrnod, 
Er rhoi chorph 1 waelod bedd ; 
Undeb sydd yn para heddyw, 
Yn ei rìn yngwlad yr hêdd. 
Mi ddychymygwn y canfyddwn, 
Pan yr aeth o'r corph ì mw's ; 
Fod augelion yn ei chilchynu, 
O rifedi gwellt y maes: 
I'w dwyn adre blith y perlau, 
I drigfanau'r hyfryd wlad; 
I foli'r tri yn un tragywyddol, 
Am rinweddol werth y gwa'd, 
Er fy mod yn hyfryd dawel, 
Am ei chyflwr dedwydd hi; 
Etto hiraeth sy'n fy mynwes, 
Am ei hoff gymdeithas gu; 
Pan y delwy i mewn i'm teulu, 
Hynny'n adnewyddu nghroes ; 
Gwel'd yn eisiau'r gwrthrych goreu, 
Welais yma yn fy oes. ' 
Nid oedd dim a feddai'r ddaear, 
All'sau roi'r fath alar llym ; 
A cholli ngymmar serchog hawddgar, 
Oedd mor ymgeleddgar i'm: 
Yn gwarchad gartref, trefnu'r dodre', 
E1 phriod foddie yn ddi fai; 
Diwyd 'nwastad gydai galwad, 
Nid oes neb a ddywed lai, 


; Pedair blynedd oedd y dyddiau, 


Y bu o fewn i furiau'r Prow; 
Yn dal perthynas gynes addas, 
Megis dewr íilwres lew: 
'Tan weinidogaeth oleu helaeth, 
Meister Powzn ddoniol ddrâd : 
Y cafodd faeth ac adeuladaeth, 
Nes iddi ddod yn aeddfed ŷd, 

i6 Gair y bywyd oedd eì rheol, 
'Tra fi yma yn-ein mysg ; 
Ei thraed a'i dwylaw oedd yn tystio, 
Ei bod hi tan ryw uchel ddysg : 
Carau'r brodyr a'r chwiorydd, 
Yn dra ufodd tra fu byw; 
Parcheu ei gweinidog hefyd, 
Yn ddìgêl fel Angel Duw. 
17 Ce's dy gwmni yn dra chyson, 
Lawer o siwrneion maith ; 
'Tia'r Prow a llefydd eraill, 
Lle bae cynnull at y gwaith ; 
Ni cha i'th weled byth ond hynny, 
Tra fwy fì yr ochor hyn; 
Ond mi welaf foreu'n gwawrio, 
Cawn ni gwrdd ar Seion fryn. 
18 Yn Llanfaes cadd addas feddrod, 
Gyda'i dau fabanod cu ; 
Ddygodd brenin dychryniadau, 
Tr priddellau gyda hi: 
Minnau sydd mewn galar heddyw, 
Wedi colli'r fwyn ddifrâd ; 
Heb fawr o gysur yn fy ngofid, 
Ond addewid fawr y Tâd. 
19 Ar y seithfed dydd-ar-hugain, 
O fis Mai mi gofia'r awr ; | 
Yn bymtheg mlwydd-ar-hugain oedran, | 
Rhowd êi chorph mewn daear lawr : | 
Yn y flwyddyn o oed Iesu, | 
Deunaw cant ac ugain mlwydd | 
A phump hefyd gyda hynny, 
Dyma'r cyfrif oll yn rhwydd, 
90 Ffarwel Briod rhaid dy adael, 
Heddyw'n dawel yn y pridd; 
Hyd nes delo newydd alwad, 
Yn.yr adgyfodiad ddydd : | 
Pth godi fynu i blith y teulu, 
' I glodfori brenin Nên ; 
Yn yr helaeth ymerodraeth, 
Diail-luniaeth byth, AMEN, 

